**Zidul**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zidul

...

Dincolo de noi, peste-această lume,

Cu-ale ei metehne, cu-al ei grohotiș.

Dincolo de noi sunt îngeri fără nume,

Ce ne-aduc în viață lumină, pe furiș!

...

Dincolo de noi este vechiul vis

Ce-l aveam când ne priveam zâmbind,

Este doru-acela ce-a stat în noi închis,

Și care ne-a chemat deodată înflorind!

...

Dincolo de noi nu e lumea noastră,

Este lumea asta în care ne-am născut,

Ce-a rupt destul din noi și ne-a durut

De care ne despart florile-n fereastră!

...

Dincolo de noi e lumea zgomotoasă,

Cu toate ale ei, ce nu ne mai privesc

O, iuibita mea, cât ești de frumoasă

Când stelele-n priviri îți strălucesc!

...

Noi am ales să ne dăm deoparte,

Să ne facem o lume doar a noastră,

Dincolo e-o lume de care ne desparte

Zidul făcut din flori, pus la fereastră!